钦定古今图书集成/明伦汇编/闺媛典/第120卷 > 薛震惠妻尹氏
## 钦定古今图书集成/明伦汇编/闺媛典/第120卷 > 薛震惠妻尹氏

按《处州府志》：尹氏，薛震惠妻。夫亡，年二十七，有男女
四人皆幼，家贫，卖簪珥治丧。姑怜其志，谓曰：“吾家素
单薄，汝不幸早寡，吾守尔孤，尔再适可也。”尹泣曰：“一
身更二夫，宁死不忍。”恸几绝。自后姑不复言，养姑愈
谨，姑终，丧葬尽礼，抚育子女各成立。乡人上其事，郡
守旌表。